በደህንነት ጉዳዮች አስተዳደር የሰለጠኑ ከፍተኛ አመራሮች በሁለተኛ ድግሪ ተመረቁ
 ኢትዮጵያዊያኑ ከፍተኛ የመንግስት አመራሮች ከብሪታንያው ክራን ፊልድ ዩኒቨርሲቲ በደህንነት ጉዳዮች አስተዳዳር የስልጠና ዘርፍ  በሁለተኛ ዲግሪ መርሀ ግብር ተመረቁ፡፡በደህንነት ጉዳዮች አስተዳዳር ሀለተኛ ድግሪያቸውን ካገኙት ከፍተኛ አመራሮች መካከል የጦር ሀይሎች ኢታማዦር ሹም ጀነራል ሳሞራ ዩኑስ፣የመከላከያ ሚንስትሩ አቶ ሲራጅ ፈጌሳ ጨምሮ ከመከላከያ ሚኒስቴር፣ከፖሊስ፣ ከብሄራዊ መረጀና ደህንነት፣ከፌደራል ጉዳዮች፣ከገቢዎችና ጉምሩክ እንዲሁም ከክልል መስተዳድር የተውጣጡ ይገኙበታል፡፡   በምረቃ ስነስርዓቱ የተገኙት በኢትዮጵያ የእንግሊዝ ምክትል አምባሳደር ክሪስ አራን  የኢትዮጵያ የፀጥታውን ዘረፍ ለማጠናከር ይህን አይነት ድጋፍ ማግኘቷ ከሀገሪቷ አልፎም በምስራቅ አፍሪካ የጎላ ጠቀሜታ ይኖረዋል ብለዋል፡፡በክራን ፊልድ ዩኒቨርሲቲ የመከላከያና ፀጥታ ትምህርት ዘርፍ ሀላፊ ፕሮፌሰር ላን ዋ በበኩላቸው ዘረፉ ሁሉን አቀፍ ዕውቀት የሚያስፈልገው እንደመሆኑ ተመራቂ አመራሮች ዘርፉ የሚጠይቀውን ዕውቀት ጠንቅቀው በመካናቸው ለዚህ ምርቃት በቅተዋል ብለዋል፤በተለይም በስራ ሂደት የሚገጥሙ ሀገራዊ የደህንነት ችግሮችን ለመፍታት ስልጠናው ጉልህ  ሚና ይጫወታልም ብለዋል፡፡ኢትዮጵያ ዴሞክራሲያዊና ራሱን ያደራጀ ብሄራዊ የመከላከያ ሀይል አላት ያሉትየዕለቱ የክብር እንግዳ የሆኑት የትምህርት ሚንስትሩ አቶ ሽፈራው ሽጉጤ፣  አሁን የደረሰችበትን ደረጃ ለማጠናከር ደግሞ የሰው ሀይሉን ማበቃት ወሳኝ ነው ብለዋል፡፡ተመራቂዎችም ለሀገራዊዩ የፀጥታ ዘርፍ ትልቅ አቅም እንደሚሆኑ ያላቸውን እምነት ገልፀዋል፡፡የስልጠና መርሃ ግብሩ በኢፌዴሪ መከላከያ ሚኒስቴር ሀሳብ አመንጭነትና በእንግሊዝ ኤምባሲ የመከላከያ አታሼ ድጋፍ እ.አ.አ በ2009 የተጠነሰሰ ነው፡፡(ኢሬቴድ)